Vladimir Kramnik

Vladimir Kramnik ruski je velemajstor i bivši prvak svijeta u šahu (u septembru 2007. indijski velemajstor Viswanathan Anand osvojio je svjetsko prvenstvo koje je održano u Meksiku). Anand je do FIDE-titule došao pošto je bio najbolji među 8 šahista. Iza njega su bili Boris Geljfand iz Izraela i Vladimir Kramnik. Anandu je ovo četvrta titula prvaka svijeta. Na ovom prvenstvu nisu učestvovali neki od najboljih šahista svijeta, među kojima i Garry Kasparov). Ipak, Kramnik je bio prvi "apsolutni" svjetski prvak poslije 13 godina, pobijedivši Bugarina Veselina Topalova (6 : 6, u doigravanju 8½ : 7½) u "meču ujedinjenja", 23. 9. - 13. 10. 2006.

U oktobru 2000. pobijedio je Kasparova u meču od 16 partija održanom u Londonu za titulu prvaka svijeta u organizaciji Profesionalne šahovske asocijacije (PCA), a 2004. odbranio je titulu igrajući neriješeno s izazivačem, Mađarom Péterom Lékóm.

 Biografija 
Rođen je u mjestu Tuapse u blizini Crnog mora. Njegovo pravo prezime bilo je Sokolov (porodično prezime). Ime njegovog oca bilo je Boris Sokolov, ali je Vladimir za prezime uzeo očuhov nadimak kad mu se majka ponovo udala. Kao dijete učio je šah u uglednoj šahovskoj školi Mihaila Botvinika. Njegov prvi zabilježeni značajniji rezultat bio je na šahovskoj olimpijadi u Manili 1992, gdje je dobio zlatnu medalju kao prva rezerva. Iako je imao tek 16 godina i nije imao titulu velemajstora, ipak je bio u timu Rusije, prije svega zalaganjem Kasparova. Pobijedio je 8 partija, jednu remizirao, bez poraza.

Sljedeće godine Kramnik je igrao na veoma jakom turniru u Linaresu. Završava turnir kao peti, pobijedivši trećeg igrača svijeta Vasilija Ivančuka. Slijede godine njegovog uspona kada je 1995. prvi put pobijedio na jednom međunarodnom turniru (Dortmund), bez poraza.

Jedan je od rijetkih šahista koji su imali rejting preko 2800 (prvi je bio Kasparov).

 Svjetski prvak 
Godine 1998. Kramnik se suočio s Aleksejom Širovom u meču kandidata, a pobjednik će igrati s Kasparovom za titulu prvaka svijeta. Gubi meč sa 2 poraza uz 7 remija. Međutim, nije bilo zainteresiranih sponzora za meč Kasparov-Širov, koji se iz tih razloga nije ni održao.

2000. Kramnik igra meč od 16 partija s Kasparovom u Londonu za titulu prvaka u organizaciji Udruženja profesionalnih igrača. Pobjeđuje ga 8½ : 6½, bez izgubljene partije (ovo je bilo drugi put u šahovskoj historiji da svjetski prvak izgubi meč bez dobijene partije).

 Kramnik protiv mašine 2002. 
Prvi meč između čovjeka i mašine održan je 1997, kad se Kasparov sukobio s IBM-ovim kompjuterom Deep Blue i izgubio meč. Četiri godine kasnije, Kramnik će zaigrati s još moćnijim Deep Fritzom, savršenijom verzijom kompjutera koji je za Kasparova bio pretežak protivnik.

Meč se održao u Bahreinu, od 2. 10. do 19. 10. 2002. Igralo se po malo drugačijim pravilima nego u klasičnim mečevima: Kramnik je imao pravo da prije meča analizira partije kompjutera, a na svakih 6 sati postojala je pauza, kako bi se smanjila prednost mašine koja se nikako ne umara. Meč se igrao za rekordni nagradni fond od milion dolara!

Kramnik se dugo i temeljito pripremao za ovaj meč jer, sem što je nosilac najviše svjetske titule, on je u ovom meču branio i čast živih velemajstora koji u zadnje vrijeme sve više polažu oružje pred naletom nekolicine izrazito jakih "vještačkih velemajstora". Uostalom, njegov stil igre najlakše se mogao prilagoditi igri kompjutera. Meč je završen 4 : 4, iako je svjetski prvak imao vodstvo od 3 : 1.

Tok šeste partije izgledao je ovako: 
 Kramnik - Deep Fritz 

1.d4 Sf6 2.c4 e6 3.Sf3 b6 4.g3 La6 5.b3 Lb4+ 6.Ld2 Le7 7.Lg2 c6 8.Lc3 d5 9.Se5 Sfd7 10.Sxd7 Sxd7 11.Sd2 0-0 12.0-0 Tc8 13.a4 Lf6 14.e4 c5 15.exd5 cxd4 16.Lb4 Te8 17.Se4 exd5 18.Sd6 dxc4 19.Sxf7!? Kxf7 20.Ld5+ Kg6 21.Dg4+ Lg5 22.Le4+ Txe4 23.Dxe4+ Kh6 24.h4 Lf6 25.Ld2+ g5 26.hxg5+ Lxg5 27.Dh4+ (27.De6+ Sf6 28.f4 Lh4!!) 27...Kg6 28.De4+ Kg7 29.Lxg5 Dxg5 30.Tfe1 cxb3 31.Dxd4+ Sf6 32.a5 Dd5 33.Dxd5 Sxd5 34.axb6 axb6 0-1 (35.Txa6? b2)

 Kramnik protiv mašine 2006. 
Kramnik je odigrao i drugi meč protiv programa Deep Fritz, u Bonnu 2006. godine. Meč se igrao u 6 partija i mašina je pobijedila 4 : 2. Da li ovaj težak poraz znači da ljudi više nemaju šanse protiv šahovskih kompjutera ili Kramnik "samo" nije izdržao psihološki pritisak? Za ovaj poraz Kramnik je dobio nagradu od pola miliona dolara.Vladimir Kramnik protiv mašine

 Meč za objedinjavanje titule svjetskog prvaka 

Meč se održavao u ruskom gradu Elisti između Topalova i Kramnika. 13 godina očekivana ujedinjena titula šahovskog vladara svijeta pripala je zasluženo ruskom velemajstoru i šampionu Udruženja profesionalnih igrača, Vladimiru Kramniku, koji je u meču protiv prvaka FIDE Topalova pobijedio u doigravanju po ubrzanom tempu rezultatom 8½ : 7½. Prvi dio meča završen je 6 : 6.

Tražeći alibi za dva izgubljena meča, bugarski tim je posumnjao da se Kramnik tokom čestih odlazaka u toalet "dogovara" s kompjuterom. Na njihovu žalbu Apelacijska komisija uvela je zajednički toalet, što je Kramnik shvatio kao kršenje njegovih unaprijed dogovorenih prava. Petu partiju dobio je bez borbe Topalov smanjujući protivnikovo vodstvo na 3 : 2. Kramnik je partiju izgubio kontumacijom, čekajući u svojim prostorijama sudiju da mu otključa toalet, a potom je odbio nastaviti meč.

Historijski dvoboj ipak je nastavljen poslije intervencije predsjednika FIDE i države Kalmikije, Kirsana Iljumžinova, ali i detaljne inspekcije Kramnikovog toaleta, poslije čega je uspio ujediniti svjetsku titulu, pošto je ranije pobijedio i Kasparova.

"Mislim da je ovo bio jedinstven slučaj u historiji mečeva za svjetsku titulu kad je jedan od igrača dobio ekstra poen i ponovo bijele figure. Veoma sam sretan što sam pod takvim okolnostima uspio pobijediti" - rekao je Kramnik. Oba igrača podijelila su honorar od milion dolara.

 Topalov - Kramnik 
Slavenska odbrana

1.d4 d5 2.c4 c6 3.Sf3 Sf6 4.e3 Lf5 5.Sc3 e6 6.Sh4 Lg6 7.S:g6 h:g6 8.Tb1 Sbd7 9.c5 a5 10.a3 e5 11.b4 a:b4 12.a:b4 Dc7 13.f4 e:f4 14.e:f4 Le7 15.Le2 Sf8 16.0-0 Se6 17.g3 Dd7 18.Dd3 Se4 19.S:e4 d:e4 20.D:e4 D:d4+ 21.D:d4 S:d4 22.Lc4 0-0 23.Kg2 Ta4 24.Td1 Td8 25.Le3 Lf6 26.g4 Kf8 27.Lf2 Se6 28.T:d8+ L:d8 29.f5 g:f5 30.g:f5 Sf4+ 31.Kf3 Sh5 32.Tb3 Lc7 33.h4 Sf6 34.Ld3 Sd7 35.Le4 Se5+ 36.Kg2 Ta2 37.Bb1 Td2 38.Kf1 Sg4 39.Lg1 Lh2 40.Ke1 Td5 41.Lf2 Ke7 42.h5 S:f2 43.K:f2 Kf6 44.Kf3 Td4 45.b5 Tc4 46.b:c6 b:c6 47.Tb6 T:c5 48.Le4 Kg5 49.T:c6 Ta5 50.Tb6 Ta3+ 51.Kg2 Lc7 52.Tb7 Tc3 53.Kf2 K:h5 54.Ld5 f6 55.Ke2 Kg4 56.Le4 Kf4 57.Ld3 Tc5 58.Tb4+ Kg3 59.Tc4 Te5+ 60.Te4 Ta5 61.Te3+ Kg2 62.Le4+ Kh2 63.Tb3 Ta2+ 64.Kd3 Lf4 65.Kc4 Te2 66.Kd5 ½ : ½

 Revanš 

Sljedeći turnir za prvaka svijeta održava se u Mexiko Cityju, ali prema pravilniku, Topalov nema pravo nastupa. Ova situacija podsjeća na vrijeme kada je Capablanca izgubio mogućnost obavezujućeg revanša protiv Aljehina. Iako je i dalje igrao snažno, više se nikada nije približio meču za titulu.

Silvio Danailov, menadžer sada već bivšeg prvaka, najavio je, ipak, revanš u martu sljedeće godine! "Pravila FIDE određuju da Topalov kao bivši prvak može izazvati prvaka. Potrebni nagradni fond je milion i po dolara. Mi ćemo taj novac naći i zatražiti da se revanš igra u Sofiji. Nudimo i tačan datum početka meča: 3. 3. 2007. godine", izjavio je Danailov nakon povratka u Bugarsku. Međutim, do revanša nije došlo.

 Odbrana titule 2004. 

Od 25. 9.  do 18. 10. 2004. odbranio je titulu svjetskog prvaka igrajući s Lékóm u mjestu Brissago, Švicarska. Meč je igran u 14 partija i završen je 7 : 7 i Kramnik time uspijeva odbraniti titulu. Nagrada je bila milion švicarskih franaka, a pošto je meč završen neriješeno, nagrada je podijeljena popola.

 Razjedinjenje u šahovskoj organizaciji 

Kada je Kasparov raskinuo s FIDE-om i formirao Udruženje profesionalnih igrača (PCA) i 1993. igrao s Nigelom Shortom za titulu "svjetskog prvaka", došlo je do cijepanja u šahovskom svijetu. Kao odgovor na to FIDE sankcionira meč između Anatolija Karpova i Jana Timmana za prvenstvo svijeta, koji je Karpov dobio. Tako je šahovski svijet otad dobijao dva prvaka svijeta.

 Uspjesi na međunarodnim turnirima i mečevima 

mini|Vladimir Kramnik, Dortmund 2006
 1990. Rusko prvenstvo, Kujbišev (klasični šah) (1.)
 1991. Svjetsko prvenstvo (U18), Guarapuav,(klasični šah) (1.)
 1992. Halkidika (klasični šah) 7.5/11 (1.)
 1993. Beograd (klasični šah) 6/9 (2.)
 1993. Međunarodni turnir, Bil (klasični šah) 8.5/13 (2.)
 1994. Overall result PCA Intel Grand Prix'94 (1.)
 1995. Dortmund (klasični šah) 7/9 (1.)
 1995. Horgen (klasični šah)) 7/10 (1-2.)
 1995. Beograd (klasičan šah) 8/11 (1-2.)
 1996. Monako 16/22 I
 1996. Dos Hermanas (klasični šah) 6/9 (1-2.)
 1996. Dortmund (klasični šah) 7/9 I-II
 1997. Dos Hermanas (klasični šah) 6/9 (1-2.)
 1997. Dortmund (klasični šah) 6.5/9 (1.)
 1997. Tilburg (klasični šah) 8/11 (1-3.)
 1998. Wijk aan Zee (klasični šah) 8.5/13 (1-2.)
 1998. Dortmund (klasični šah) 6/9 I-III
 1998. Monako (igra naslijepo i rapid šah) 15/22 (1.)
 1999. Monako (igra naslijepo i rapid šah) 14.5/22 (1.)
 2000. Linares (klasični šah) 6/10 (1-2.)
 2000. Dortmund (klasični šah) 6/9 (1-2.)
 2000. Meč za prvaka svijeta (klasični šah): Kramnik - Kasparov 8½ : 6½
 2001. Meč Kramnik - Lékó (rapid šah) 7 : 5
 2001. Meč "Botvinik memorijal": Kramnik - Kasparov (klasični šah) 2 : 2
 2001. Meč "Botvinik memorijal": Kramnik - Kasparov (rapid šah) 3 : 3
 2001. Monako (igra naslijepo i rapid šah) 15/22 (1-2.)
 2001. Meč Kramnik - Anand (rapid šah) 5 : 5
 2001. Dortmund (klasični šah, 6. put pobjednik!) 6½/10 (1-2.)
 2002. Meč "Napredni šah" (dozvoljena upotreba kompjutera) Kramnik - Anand (Leon) 3½ : 2½
 2003. Linares (klasični šah) 7.0/12 (1-2.)
 2003. Dortmund (klasični šah) 5.5/10 (2-3.)
 2003. Cap d'Agde (Francuska)
 2003. Svjetsko prvenstvo u rapid šahu 8½/13 (2.)
 2004. "Handicap Simul" (klasični šah)
 2004. Kramnik protiv nacionalnog tima Njemačke 2½ : 1½
 2004. Linares (klasični šah) 7.0/12 (1.)
 2004. Monako 14½/22 (1-2.)
 2006. Zlatna medalja na olimpijadi u Torinu s ostvarenim najboljim rejtingom (2847) 7/10
 2006. Dortmund (klasični šah) 4½/7 (1.)
 2006. Meč za FIDE svjetskog prvaka: Kramnik - Topalov 6 : 6 (2½ : 1½ doigravanje)
 2007. Wijk aan Zee (klasični šah) 8/13 (4.)
 2007. Monako (igra naslijepo i rapid šah) 15½/22 (1.)
 2007. Dortmund (klasični šah) 5/7 (1.)

 Mečevi za svjetsko prvenstvo i kvalifikacije 

 FIFE četvrtfinale, januar 1994, Wijk aan Zee, Kramnik - Judašin (4½ : 2½)
 PCA četvrtfinale, juni 1994, New York, Kramnik - Kamsky (1½ : 4½)
 FIFE polufinale, august 1994, Sanghi Nagar, Kramnik - Geljfand (3½ : 4½)
 WCC Candidates, 1998, Cazorla, Kramnik - Širov (3½ : 5½)
 FIDE Knockout, juli 1999, Las Vegas, Kramnik - Tivjakov (1½ : ½); Kramnik - [[Viktor Korčnoj|Korčnoj (1½ : ½); Kramnik - Topalov (3-1, uključujući rapid doigravanje); Kramnik - Adams (četvrtfinale) (2-4, uključujući rapid doigravanje)
 Svjetsko prvenstvo (klasični šah) 2000, London, Kramnik - Kasparov (8½ : 6½).
 Svjetsko prvenstvo (klasični šah) 2004, Brissago, Kramnik - Lékó (7 : 7).
 FIDE Svjetsko prvenstvo 2006, Elista, Kramnik - Topalov (6 : 6, rapid doigravanje 2½ : 1½)

 Šahovske olimpijade 

 Ukupni učinak kroz statistiku 

GodineΣ poenaΣ partija+=-%Osvojene medalje na olimpijadi timske | pojedinačne 1992-1996, 200627½38 17 21 1072.43 - 0 - 0    |    3 - 0 - 0

 Statistika po godinama 

GodinaTablaΣ poenaΣ partija+=-%timskomjestopojedinačno2006.16½9 4 5 072.26.1.1996.24½9 0 9 050.01.1994.2811 5 6 072.71.1992.1. rez.8½9 8 1 094.41.1.+1.

 Svjetski šampionat kroz statistiku 

GodinaTablaΣ poenaΣ partija+=-%timskomjestopojedinačno1993.137 1 4 242.93.

 Evropsko prvenstvo kroz statistiku 

GodinaTablaΣ poenaΣ partija+=-%timskomjestopojedinačno1992.367 5 2 085.71.1.+1.

 Privatni život 

Kramnik boluje od ankilozirajućeg spondilitisa (rijetka vrsta artritisa), zbog čega pati od bolova dok igra. Zbog svoje bolesti morao je 2006. preskočiti važan turnir u gradu Wijk aan Zee , da bi potom igrao na 37. šahovskoj olimpijadi, gdje ostavaruje najbolji rezultat. Iste godine se oženio francuskom novinarkom Marie-Laure Germon, a 28. 12. 2008. dobili su kćerku Dariju.
 Vanjski linkovi 

 http://www.mikro.rs/ser/vesti/vesti.php?datum=2002-10-04&ID=3714
 Zvanični sajt Kramnika
 O Kramniku na ruskom
 FIDE lična karta Kramnika
 Kramnikove šahovske partije
 Timski statistički podaci 

 Reference 

Kategorija:Rođeni 1975.
Kategorija:Ruski šahisti
Kategorija:Svjetski šahovski prvaci
Kategorija:Biografije, Tuapse
Kategorija:Živi ljudi